Eva Skalshøj vandt guld ved europamesterskaberne i Rope Skipping, der blev afholdt i weekenden. Som den første fra Gug Rope Skipping Team vandt Eva Skalshøj en guldmedalje i kvindernes seniorrække. Eva Skalshøj klarede serien fejlfrit. I alt deltog 43 kvinder i den individuelle konkurrence, hvor Eva vandt guld. Det blev dog ikke den eneste medalje Eva Skalhøj fik om halsen. Også i disciplinen Triple Under, hvor sjippetovet skal svinges rundt tre gange på ét hop, lykkedes det at få en medalje til Gug. Med 131 Triple Unders i træk blev det til en bronzemedalje. I alt fik Gug Rope Skipping Team to guld, en sølv og tre bronzemedaljer med hjem til samlingen.

Opsummering:
Ved søndagens individuelle mesterskaber i Rope Skpping, der i år blev afholdt i Aalborg Stadionhal, lykkedes det Gug Rope Skipping Team at vinde hele seks medaljer.